Sulawesi Kidul-wétan
Provinsi Sulawesi Kidul-wétan (basa Indonésia: Provinsi Sulawesi Tenggara), iku katata sajeroning 10 kabupatèn lan 2 kutha. Kutha krajané yaiku Kutha Kendhari. Provinsi Sulawesi Kidul-wétan dumunung ing di Jazirah Kidul-wétan Pulo Sulawesi, kanthi géografis dumunung ing pérangan kidul garis khatulistiwa antarané 02°45' - 06°15' Lintang Kidul lan 120°45' - 124°30' Bujur Wétan sarta duwé wewengkon dharatan sing jembaré 38.140 km² (3.814.000 ha) lan tlatah banyu (sagara) sing jembaré 110.000 km² (11.000.000 ha).
Sulawesi Kidul-wétan wiwitané wujud salah siji kabupatèn ing Provinsi Sulawesi Kidul Kidul-wétan kanthi Kutha Bau-Bau minangka kutha krajan kabupatèn. Sulawesi Kidul-wétan dikukuhaké dadi Laladan Otonom miturut Perpu No. 2 taun 1964 Juncto UU No. 13 Tahun 1964. Wiwitané nung dumadi saka 4 (papat) kabupatèn, yaiku: Kabupatèn Kendari, Kabupatèn Kolaka, Kabupatèn Muna lan Kabupatèn Buton kanthi Bau-bau minangka kutha krajan provinsi. Nanging, sabanjuré Kendari dadi kutha krajan Provinsi iki. Sawisé pamekaran, Sulawesi Kidul-wétan duwé 10 kabupatèn lan 2 kutha.

Daerah Tingkat II 
Papréntahan Provinsi Sulawesi Kidul-wétan dipérang dadi 10 Kabupatèn lan loro kutha, yaiku:
 Kabupatèn Bombana
 Kabupatèn Buton
 Kabupatèn Buton Lor
 Kabupatèn Kolaka
 Kabupatèn Kolaka Lor
 Kabupatèn Konawe
 Kabupatèn Konawe Kidul
 Kabupatèn Konawe Lor
 Kabupatèn Muna
 Kabupatèn Wakatobi
 Kutha Bau-Bau
 Kutha Kendhari

Dhémografi 
Taun 1990 gunggung sing ndunungi Sulawesi Kidul-wétan watara 1.349.619 jiwa. Banjur ing taun 2000 mundhak dadi 1.776.292 jiwa lan miturut asil Survei Sosial Ékonomi Nasional Badan Pusat Statistik taun 2005 gunggungé ana 1.959.414 jiwa.

Laju tuwuhing sing ndunungi Sulawesi Kidul-wétan sajeroning taun 1990-2000 yaiku 2,79% per taun lan taun 2004-2005 dadi 0,02%. Laju tuwuhing sing ndunungi miturut kabupatèn sajeroning kurun wektu 2004-2005 mung kutha Kendhari lan Kabupatèn Muna sing nuduhaké tuwuhé  positif, yaiku 0,03 % lan 0,02 % per taun, déna kabupatèn liyané négatif.

Deleng uga

Pranala njaba 

 Situs resmi 

Sulawesi Kidul-wétan
Provinsi Indonésia
Géografi Indonésia